༄༅། །འཕགས་པ་མི་གཡོ་བའི་སྒྲུབ་ཐབས་བཞུགས་སོ། །
༄༅༅། །རྒྱ་གར་སྐད་དུ། ཨཱརྱ་ཨ་ཙ་ལ་ས་ཏ་ནཱ་མ། བོད་སྐད་དུ། འཕགས་པ་མི་གཡོ་
བའི་སྒྲུབ་ཐབས། དཔལ་ཕྱག་ན་རྡོ་རྗེ་ལ་ཕྱག་འཚལ་ལོ། །དམ་ཚིག་ལྡན་པའི་རྣལ་འབྱོར་
-113-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པས། །གྲོགས་པོའི་གནས་སུ་འདུག་ནས་ནི། །བླ་མའི་སྤྱི་བོར་མོས་པ་ཡིས། །ཡིད་ཀྱིས་ཅི་
ནུས་མཆོད་པར་བྱ། །གུས་པས་གསོལ་བ་བཏབ་པ་ལས། །སྐུ་གསུང་ཐུགས་ཀྱི་བྱིན་རླབས་
ནི། །འོད་ཟེར་མེ་སྟག་ཚུལ་དུ་བྱུང༌། །བདག་གིས་ལས་སྒྲིབ་ཀུན་བཅོམ་ནས། །ལྔ་ཕུང་སྟོང་པ་
ཉིད་དུ་དྭངས། །དཔེ་ཡི་ངང་ལས་སྔགས་ཀྱི་སྒྲ། །ཡིད་ལ་དྲན་པ་ཙམ་གྱིས་ནི། །བདག་ཉིད་
བཅོམ་ལྡན་མི་གཡོ་བ། །གཏུམ་པོ་ཆེན་པོ་མ་རུངས་པ། །ཞལ་གཅིག་ཕྱག་གཉིས་ནམ་མཁའི་
མདོག། གཡས་པ་རལ་གྲི་མཁའ་ལ་འཕྱར། །གཡོན་པ་སྡིགས་མཛུབ་ཞགས་པ་བསྣམས། །
དབུ་སྐྲ་ཁམ་པ་གྱེན་དུ་བརྫེས། །དར་དང་རིན་ཆེན་ཅོད་པན་ཅན། །སྦྲུལ་དང་སྟག་ལྤགས་རློན་
པས་དཀྲིས། །མེ་ཕུང་ནང་ན་བརྐྱང་བསྐུམ་ཅན། །རབ་ཏུ་བརྗིད་པ་བསྒོམ་པར་བྱ། །སྤྱན་
དྲངས་མཆོད་ལ་བསྟོད་ཅིང་བསྟིམ། །མི་སྐྱོ་བར་དུ་གསལ་བར་བསྒོམ། །དེ་ཡི་ཐུགས་ཀར་
གསང་སྔགས་ཀྱི། །ཕྲེང་བ་བསམས་ཏེ་བཟླ་བར་བྱ། །ༀ་ཙཎྜ་མ་ཧཱ་རོ་ཥ་ན་ཧཱུཾ་ཕཊ། བིགྷ་
ནན། ཧ་ན་ཧ་ན། ད་ཧ་ད་ཧ། པ་ཙ་པ་ཙ། མཱ་ར་ཡ་མཱ་ར་ཡ་ཧཱུཾ། ལྕགས་ཀྱི་ཚ་ཚ་འཕྲོས་པ་
བཞིན། །སྔགས་ཀྱི་འོད་ཟེར་ཕྱོགས་བཅུར་སྤྲོ། །མ་རུངས་པ་རྣམས་བརླག་བྱ་སྟེ། །ཡང་ཡང་
སྤྲོ་ཞིང་བསྡུ་བར་བྱ། །འགྲོ་འཆག་ཉལ་འདུག་ཐམས་ཅད་དུ། །ལྷ་ཡི་ང་རྒྱལ་མ་ཉམས་པས། །
དཔའ་བོ་སེང་གེ་བཞིན་དུ་གནས། །དཔལ་རྡོ་རྗེ་གཏུམ་པོ་མི་གཡོ་བའི་སྒྲུབ་ཐབས། ཀ་མ་ལ་
ཤཱི་ལས་མཛད་པ་རྫོགས་སོ།། །།